title: Komisijas Īstenošanas regula (ES) 2017/930 (2017. gada 31. maijs) par atļauju Coriobacteriaceae dzimtas mikroorganisma celma DSM 11798 preparātu lietot par barības piedevu visu sugu putniem un ar ko groza Īstenošanas regulu (ES) Nr. 1016/2013 (Dokuments attiecas uz EEZ. )

text:
                  1.6.2017

                  LV

                  Eiropas Savienības Oficiālais Vēstnesis

                  L 141/6

            KOMISIJAS ĪSTENOŠANAS REGULA (ES) 2017/930
      (2017. gada 31. maijs)
      par atļauju Coriobacteriaceae dzimtas mikroorganisma celma DSM 11798 preparātu lietot par barības piedevu visu sugu putniem un ar ko groza Īstenošanas regulu (ES) Nr. 1016/2013
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu un 13. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.

                  (2)

                  Saskaņā ar Regulas (EK) Nr. 1831/2003 7. pantu ir ticis iesniegts pieteikums, lai saņemtu atļauju Coriobacteriaceae dzimtas mikroorganisma celma DSM 11798 preparāta jaunam lietojumam un grozītu pašreiz spēkā esošās atļaujas noteikumus, kura ar Komisijas Īstenošanas regulu (ES) Nr. 1016/2013 (2) piešķirta attiecībā uz cūkām. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti, kā arī attiecīgie grozījumu pieprasījumu pamatojošie dati.

                  (3)

                  Pieteikums attiecas uz atļauju Coriobacteriaceae dzimtas mikroorganisma celma DSM 11798 preparātu lietot jaunā veidā, proti, par barības piedevu visu sugu putniem, to klasificējot piedevu kategorijā “tehnoloģiskās piedevas”, un attiecībā uz cūkām piešķirtās atļaujas noteikumu grozīšanu, lai lietojumu paplašinātu uz visiem trihotecēna mikotoksīniem.

                  (4)

                  Eiropas Pārtikas nekaitīguma iestāde (“Iestāde”) 2016. gada 7. decembra atzinumā (3) secināja, ka ar piedāvātajiem lietošanas nosacījumiem Coriobacteriaceae dzimtas mikroorganisma celma DSM 11798 preparātam nav nelabvēlīgas ietekmes uz dzīvnieku veselību, cilvēka veselību vai vidi. Iestāde atzina, ka Coriobacteriaceae dzimtas mikroorganisma celma DSM 11798 preparātam piemīt spēja samazināt barības piesārņojumu ar deoksinivalenolu (DON). Tā secināja, ka preparāts var samazināt 12,13-epoksīda grupu vairākos reprezentatīvos trihotecēnos un citos tāda paša strukturālā tipa mikotoksīnos neatkarīgi no to dzīvnieku sugas vai kategorijas, kuri uzņem piesārņotu barību. Iestāde uzskata, ka īpašas prasības attiecībā uz uzraudzību pēc laišanas tirgū nav nepieciešamas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                  (5)

                  Lai piedevu varētu lietot saistībā ar citiem trihotecēniem, būtu jāgroza Īstenošanas regula (ES) Nr. 1016/2013.

                  (6)

                     Coriobacteriaceae dzimtas mikroorganisma celma DSM 11798 preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot atbilstīgi šīs regulas pielikumam.

                  (7)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Atļauja
      I pielikumā specificēto preparātu, kas iekļauts piedevu kategorijā“tehnoloģiskās piedevas” un funkcionālajā grupā “barības piesārņojumu ar mikotoksīniem mazinošās vielas”, ir atļauts lietot par piedevu dzīvnieku ēdināšanā, ievērojot minētajā pielikumā izklāstītos nosacījumus.
      2. pants
      Grozījumi Īstenošanas regulā (ES) Nr. 1016/2013
      Īstenošanas regulas (ES) Nr. 1016/2013 pielikumu aizstāj ar šīs regulas II pielikumu.
      3. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 31. maijā

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  Komisijas 2013. gada 23. oktobra Īstenošanas regula (ES) Nr. 1016/2013 par atļauju izmantot Coriobacteriaceae dzimtas mikroorganisma celma DSM 11798 preparātu kā lopbarības piedevu cūkām (OV L 282, 24.10.2013., 36. lpp.).

         (3)  EFSA Journal, 2017; 15(1):4676.

         I PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     KVV/kg kompleksās barības ar mitruma saturu 12 %

                        Kategorija: tehnoloģiskās piedevas. Funkcionālā grupa: barības piesārņojumu ar mikotoksīniem mazinošās vielas: trihotecēni

                     1m01

                     —

                        Coriobacteriaceae dzimtas mikroorganisma celms DSM 11798

                        Piedevas sastāvs

                        Coriobacteriaceae dzimtas mikroorganisma celma DSM 11798 preparāts, kas satur vismaz 5 × 109 KVV/g piedevas.
                     Cietā veidā

                        Aktīvās vielas raksturojums

                        Coriobacteriaceae dzimtas mikroorganisma celma DSM 11798 dzīvotspējīgas šūnas.

                        Analītiskā metode
                         (1)

                        Coriobacteriaceae dzimtas mikroorganisma celma DSM 11798 skaitīšanas metode: samaisīšanas metode Petri trauciņā, izmantojot ar oksirāzi bagātinātu VM agaru.

                        Coriobacteriaceae dzimtas mikroorganisma celma DSM 11798 identifikācija: pulsa lauka gela elektroforēze (PFGE).

                     Visas putnu sugas

                     —

                     1,7 × 108

                     —

                                 1.

                                 Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                 2.

                                 Piedevu atļauts lietot barībā, kas atbilst Eiropas Savienības tiesību aktiem par nevēlamām vielām dzīvnieku barībā.

                                 3.

                                 Atļauts lietot barībā, kura satur šādus atļautus kokcidiostatus: narazīns/nikarbazīns, salinomicīnnātrijs, monenzīnnātrijs, robenidīna hidrohlorīds, diklazurils, narazīns vai nikarbazīns.

                                 4.

                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt piedevas un premiksu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                     2027. gada 21. jūnijs

            (1)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports

         II PIELIKUMS
         “
               PIELIKUMS

                           Piedevas identifikācijas numurs

                           Atļaujas turētāja nosaukums

                           Piedeva

                           Sastāvs, ķīmiskā formula, apraksts, analītiskā metode

                           Dzīvnieku suga vai kategorija

                           Maksimālais vecums

                           Minimālais saturs

                           Maksimālais saturs

                           Citi noteikumi

                           Atļaujas derīguma termiņš

                           KVV/kg kompleksās barības ar mitruma saturu 12 %

                              Kategorija: tehnoloģiskās piedevas. Funkcionālā grupa: barības piesārņojumu ar mikotoksīniem mazinošās vielas: trihotecēni

                           1m01

                           —

                              Coriobacteriaceae dzimtas mikroorganisma celms DSM 11798

                              Piedevas sastāvs

                              Coriobacteriaceae dzimtas mikroorganisma celma DSM 11798 preparāts, kas satur vismaz 5 × 109 KVV/g piedevas.
                           Cietā veidā

                              Aktīvās vielas raksturojums

                              Coriobacteriaceae dzimtas mikroorganisma celma DSM 11798 dzīvotspējīgas šūnas.

                              Analītiskā metode
                               (1)

                              Coriobacteriaceae dzimtas mikroorganisma celma DSM 11798 skaitīšanas metode: samaisīšanas metode Petri trauciņā, izmantojot ar oksirāzi bagātinātu VM agaru.

                              Coriobacteriaceae dzimtas mikroorganisma celma DSM 11798 identifikācija: pulsa lauka gela elektroforēze (PFGE).

                           Cūkas

                           —

                           1,7 × 108

                           —

                                       1.

                                       Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                       2.

                                       Piedevu atļauts lietot barībā, kas atbilst Eiropas Savienības tiesību aktiem par nevēlamām vielām dzīvnieku barībā.

                                       3.

                                       Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt piedevas un premiksu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                           2023. gada 13. novembris

                     ”

            (1)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports


title: Komisijas Īstenošanas regula (ES) Nr. 417/2014 ( 2014. gada 23. aprīlis ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               24.4.2014

               LV

               Eiropas Savienības Oficiālais Vēstnesis

               L 121/56

         KOMISIJAS ĪSTENOŠANAS REGULA (ES) Nr. 417/2014
   (2014. gada 23. aprīlis),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 23. aprīlī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  59,7

                  MK

                  105,0

                  TR

                  95,2

                  ZZ

                  86,6

                  0707 00 05

                  AL

                  65,0

                  MA

                  44,0

                  MK

                  59,4

                  TR

                  124,2

                  ZZ

                  73,2

                  0709 93 10

                  MA

                  33,9

                  TR

                  83,0

                  ZZ

                  58,5

                  0805 10 20

                  EG

                  52,8

                  IL

                  68,4

                  MA

                  46,6

                  TN

                  50,0

                  TR

                  48,7

                  ZZ

                  53,3

                  0805 50 10

                  MA

                  35,6

                  TR

                  74,3

                  ZZ

                  55,0

                  0808 10 80

                  AR

                  98,2

                  BR

                  82,6

                  CL

                  101,8

                  CN

                  98,5

                  MK

                  25,2

                  NZ

                  142,5

                  US

                  189,1

                  ZA

                  120,6

                  ZZ

                  107,3

                  0808 30 90

                  AR

                  97,8

                  CL

                  160,8

                  ZA

                  108,2

                  ZZ

                  122,3

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2017/854 (2017. gada 18. maijs), ar ko piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību nosaukumam Darnibole (ACVN)

text:
               19.5.2017

               LV

               Eiropas Savienības Oficiālais Vēstnesis

               L 128/9

         KOMISIJAS ĪSTENOŠANAS REGULA (ES) 2017/854
   (2017. gada 18. maijs),
   ar ko piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību nosaukumam Darnibole (ACVN)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
   tā kā:

               (1)

               Saskaņā ar Regulas (ES) Nr. 1308/2013 97. panta 2. un 3. punktu Komisija ir izskatījusi Apvienotās Karalistes iesniegto pieteikumu reģistrēt nosaukumu Darnibole, un pēc tam tas ir publicēts Eiropas Savienības Oficiālajā Vēstnesī
                   (2).

               (2)

               Komisija nav saņēmusi nevienu iebildumu paziņojumu saskaņā ar Regulas (ES) Nr. 1308/2013 98. pantu.

               (3)

               Saskaņā ar Regulas (ES) Nr. 1308/2013 99. pantu nosaukums Darnibole būtu jāaizsargā un jāieraksta regulas 104. pantā minētajā reģistrā.

               (4)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Ar šo tiek aizsargāts nosaukums Darnibole (ACVN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 18. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV C 457, 8.12.2016., 3. lpp.


title: Komisijas Īstenošanas regula (ES) 2015/1152 (2015. gada 14. jūlijs) par atļauju no augu eļļām iegūtus tokoferola ekstraktus, no augu eļļām (ar augstu delta saturu) iegūtus ekstraktus ar augstu tokoferola saturu un alfa-tokoferolu lietot par barības piedevām visu sugu dzīvniekiem (Dokuments attiecas uz EEZ)

text:
               15.7.2015

               LV

               Eiropas Savienības Oficiālais Vēstnesis

               L 187/5

         KOMISIJAS ĪSTENOŠANAS REGULA (ES) 2015/1152
   (2015. gada 14. jūlijs)
   par atļauju no augu eļļām iegūtus tokoferola ekstraktus, no augu eļļām (ar augstu delta saturu) iegūtus ekstraktus ar augstu tokoferola saturu un alfa-tokoferolu lietot par barības piedevām visu sugu dzīvniekiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.

               (2)

               No augu eļļām iegūtus tokoferola ekstraktus, no augu eļļām (ar augstu delta saturu) iegūtus ekstraktus ar augstu tokoferola saturu un alfa-tokoferolu saskaņā ar Direktīvu 70/524/EEK atļāva bez termiņa ierobežojuma izmantot par barības piedevām visu sugu dzīvniekiem. Pēc tam minētos produktus saskaņā ar Regulas (EK) Nr. 1831/2003 10. panta 1. punktu ierakstīja Lopbarības piedevu reģistrā kā esošus produktus.

               (3)

               Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegti divi pieteikumi par visu sugu dzīvniekiem paredzētu pārtikas piedevu – no augu eļļām iegūtu tokoferola ekstraktu, no augu eļļām (ar augstu delta saturu) iegūtu ekstraktu ar augstu tokoferola saturu un alfa-tokoferola un to preparātu –atkārtotu izvērtēšanu. Pieteikumu iesniedzēji lūdza šīs piedevas klasificēt piedevu kategorijā “tehnoloģiskās piedevas”. Pieteikumiem bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.

               (4)

               Eiropas Pārtikas nekaitīguma iestāde (“Iestāde”) 2012. gada 12. jūnija atzinumos (3) secināja, ka, ievērojot piedāvātos lietošanas nosacījumus, no augu eļļām iegūti tokoferola ekstrakti, no augu eļļām (ar augstu delta saturu) iegūti ekstrakti ar augstu tokoferola saturu un alfa-tokoferols kaitīgi neietekmē ne dzīvnieku vai cilvēku veselību, ne vidi. Turklāt iestāde secināja, ka šīs piedevas ir iedarbīgi antioksidanti un ka neradīsies bažas par to nekaitīgumu attiecībā uz lietotājiem. Iestāde uzskata, ka nav vajadzības noteikt īpašas prasības uzraudzībai pēc piedevu laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošo barības piedevu analīzes metodi.

               (5)

               No augu eļļām iegūtu tokoferola ekstraktu, no augu eļļām (ar augstu delta saturu) iegūtu ekstraktu ar augstu tokoferola saturu un alfa-tokoferola novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šīs vielas būtu jāļauj lietot atbilstīgi šīs regulas pielikumam.

               (6)

               Nekaitīguma apsvērumi neliek atļaujas nosacījumu pārmaiņas piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

               (7)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā minētās vielas, kas pieder pie barības piedevu kategorijas “tehnoloģiskās piedevas” un funkcionālās grupas “antioksidanti”, ir atļauts lietot par dzīvnieku barības piedevām, ievērojot minētā pielikuma nosacījumus.
   2. pants
   1.   Tādas pielikumā minētās vielas un šīs vielas saturošos premiksus, kuri ražoti un marķēti pirms 2016. gada 4. februāra saskaņā ar noteikumiem, kas bija piemērojami pirms 2015. gada 4. augusta, arī turpmāk drīkst laist tirgū un lietot, līdz beidzas esošie krājumi.
   2.   Pielikumā minētās vielas saturošus barības maisījumus un barības sastāvdaļas, ja tie paredzēti produktīviem dzīvniekiem un ražoti un marķēti pirms 2016. gada 4. augusta saskaņā ar noteikumiem, kas bija piemērojami pirms 2015. gada 4. augusta, arī turpmāk drīkst laist tirgū un lietot, līdz beidzas esošie krājumi.
   3.   Pielikumā minētās vielas saturošus barības maisījumus un barības sastāvdaļas, ja tie paredzēti neproduktīviem dzīvniekiem un ražoti un marķēti pirms 2017. gada 4. augusta saskaņā ar noteikumiem, kas bija piemērojami pirms 2015. gada 4. augusta, arī turpmāk drīkst laist tirgū un lietot, līdz beidzas esošie krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 14. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 268, 18.10.2003., 29. lpp.

      (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

      (3)  EFSA Journal 2012; 10(7):2783; EFSA Journal 2012; 10(7):2784.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  mg aktīvās vielas uz kg kompleksās barības ar mitruma saturu 12 %

                     Kategorija: tehnoloģiskās piedevas. Funkcionālā grupa: antioksidanti

                  1b306(i)

                  —

                  No augu eļļām iegūti tokoferola ekstrakti

                     Piedevas sastāvs

                  Alfa-, beta-, gamma- un delta- tokoferols.

                     Aktīvās vielas raksturojums

                  Alfa-, beta-, gamma- un delta- tokoferols:

                              —

                              C29H50O2

                              —

                              C28H48O2

                              —

                              C28H48O2

                              —

                              C27H46O2

                     CAS Nr.:

                              —

                              59-02-9

                              —

                              490-23-3

                              —

                              54-28-4

                              —

                              119-13-1

                        Dabīgas izcelsmes tokoferola ekstrakti šķidrā, eļļainā veidā, iegūti ekstrahējot no augu eļļām.
                  Tīrības kritēriji: kopā tokoferoli min. 30 %.

                     Analītiskā metode
                      (1)

                  Tokoferola veidu noteikšanai (alfa-, beta-, gamma- un delta- tokoferols) barības piedevā: gāzu hromotogrāfija kopā ar liesmas jonizācijas noteikšanu, GC/FID (AOAC 988.14).
                  Tokoferola veidu noteikšanai (alfa-, beta-, gamma- un delta- tokoferols) premiksos un dzīvnieku barībā: augstas izšķirtspējas šķidrumhromatogrāfija kopā ar UV vai fluoriscences noteikšanu, HPLC/UV vai FLD (Komisijas Regula (EK) Nr. 152/2009 (2), IV pielikums, B metode).

                  Visu sugu dzīvnieki

                  —

                  —

                  —

                              1.

                              No augu eļļām iegūtus tokoferola ekstraktus drīkst laist tirgū un lietot par barības piedevu preparāta veidā.

                              2.

                              Piedevas lietošanas noteikumos norāda glabāšanas un stabilitātes nosacījumus un premiksu lietošanas noteikumos – glabāšanas nosacījumus.

                  2025. gada 4. augusts

                  1b306(ii)

                  —

                  No augu eļļām (ar augstu delta saturu) iegūti ekstrakti ar augstu tokoferola saturu

                     Piedevas sastāvs

                  Alfa-, beta-, gamma- un delta- tokoferols.

                     Aktīvās vielas raksturojums

                  Alfa-, beta-, gamma- un delta- tokoferols:
                  Ķīmiskā formula:

                              —

                              C29H50O2

                              —

                              C28H48O2

                              —

                              C28H48O2

                              —

                              C27H46O2

                     CAS Nr.:

                              —

                              59-02-9

                              —

                              490-23-3

                              —

                              54-28-4

                              —

                              119-13-1

                        Dabīgas izcelsmes (ar augstu delta saturu) ekstrakti ar augstu tokoferola saturu šķidrā, eļļainā veidā, iegūti ekstrahējot no augu eļļām.
                  Tīrības kritēriji: kopā tokoferoli min. 80 % ar delta-tokoferolu min. 70 %.

                     Analītiskās metodes
                      (1)

                  Tokoferola veidu noteikšanai (alfa-, beta-, gamma- un delta- tokoferols) barības piedevā: gāzu hromotogrāfija kopā ar liesmas jonizācijas noteikšanu, GC/FID (AOAC 988.14).
                  Tokoferola veidu noteikšanai (alfa-, beta-, gamma- un delta- tokoferols) premiksos un dzīvnieku barībā: augstas izšķirtspējas šķidrumhromatogrāfija kopā ar UV vai fluoriscences noteikšanu, HPLC/UV vai FLD (Regula (EK) Nr. 152/2009, IV pielikums, B metode).

                  Visu sugu dzīvnieki

                  —

                  —

                  —

                              1.

                              No augu eļļām (ar augstu delta saturu) iegūtus ekstraktus ar augstu tokoferola saturu drīkst laist tirgū un lietot par barības piedevu preparāta veidā.

                              2.

                              Piedevas lietošanas noteikumos norāda glabāšanas un stabilitātes nosacījumus un premiksu lietošanas noteikumos – glabāšanas nosacījumus.

                  2025. gada 4. augusts

                  1b307

                  —

                  Alfa-tokoferols

                     Piedevas sastāvs:

                  Alfa-tokoferols

                     Aktīvās vielas raksturojums

                     All-rac-α-tokoferols.
                  C29H50O2

                     CAS Nr.: 10191-41-0
                  Alfa-tokoferols šķidrā, eļļainā veidā, iegūts ķīmiskā sintēzē. Tīrības kritēriji: min. 96 %.

                     Analītiskās metodes
                      (1)

                     All-rac-α-tokoferola noteikšanai barības piedevā: gāzu hromotogrāfija kopā ar liesmas jonizācijas noteikšanu, GC/FID (Eiropas farmakopeja 7.2-07/2011: 0692), ietverot arī vairākus identifikācijas testus.

                     All-rac-α-tokoferola noteikšanai premiksos un dzīvnieku barībā: augstas izšķirtspējas šķidrumhromatogrāfija kopā ar UV vai fluoriscences noteikšanu, HPLC/UV vai FLD (Regula (EK) Nr. 152/2009, IV pielikums, B metode).

                  Visu sugu dzīvnieki

                  —

                  —

                  —

                              1.

                              Alfa-tokoferolu drīkst laist tirgū un lietot par barības piedevu preparāta veidā.

                              2.

                              Piedevas lietošanas noteikumos norāda glabāšanas un stabilitātes nosacījumus un premiksu lietošanas noteikumos – glabāšanas nosacījumus.

                  2025. gada 4. augusts

         (1)  Sīkāka informācija par analītiskajām metodēm atrodama Eiropas Savienības references laboratorijas barības piedevu jomā tīmekļa vietnē: https://ec.europa.eu/jrc/en/eurl/feed-additives/evaluation-reports.

         (2)  Komisijas 2009. gada 27. janvāra Regula (EK) Nr. 152/2009, ar ko nosaka paraugu ņemšanas un analīzes metodes barības oficiālajai kontrolei (OV L 54, 26.2.2009., 1. lpp.).


title: Komisijas Īstenošanas regula (ES) 2015/361 ( 2015. gada 5. marts ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               6.3.2015

               LV

               Eiropas Savienības Oficiālais Vēstnesis

               L 62/20

         KOMISIJAS ĪSTENOŠANAS REGULA (ES) 2015/361
   (2015. gada 5. marts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 5. martā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  EG

                  104,1

                  MA

                  84,2

                  TR

                  98,5

                  ZZ

                  95,6

                  0707 00 05

                  JO

                  253,9

                  TR

                  186,5

                  ZZ

                  220,2

                  0709 93 10

                  MA

                  93,4

                  TR

                  189,9

                  ZZ

                  141,7

                  0805 10 20

                  EG

                  47,6

                  IL

                  75,4

                  MA

                  70,9

                  TN

                  64,3

                  TR

                  70,7

                  ZZ

                  65,8

                  0805 50 10

                  TR

                  61,6

                  ZZ

                  61,6

                  0808 10 80

                  BR

                  69,1

                  CA

                  85,3

                  CL

                  94,8

                  MK

                  24,7

                  US

                  170,6

                  ZZ

                  88,9

                  0808 30 90

                  AR

                  117,6

                  CL

                  135,4

                  CN

                  79,8

                  US

                  122,7

                  ZA

                  110,5

                  ZZ

                  113,2

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 412/2014 ( 2014. gada 23. aprīlis ), ar ko atver Savienības importa tarifu kvotas Ukrainas izcelsmes olām, olu produktiem un albumīniem

text:
               24.4.2014

               LV

               Eiropas Savienības Oficiālais Vēstnesis

               L 121/32

         KOMISIJAS ĪSTENOŠANAS REGULA (ES) Nr. 412/2014
   (2014. gada 23. aprīlis),
   ar ko atver Savienības importa tarifu kvotas Ukrainas izcelsmes olām, olu produktiem un albumīniem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. panta a), c) un d) punktu,
   tā kā:

               (1)

               Eiropas Parlamenta un Padomes Regulā (ES) Nr. 374/2014 (2) ir noteikti preferenciāli pasākumi 2014. gadam attiecībā uz dažu Ukrainas izcelsmes preču importu. Saskaņā ar minētās regulas 3. pantu lauksaimniecības produktus, kas uzskaitīti tās pašas regulas III pielikumā, atļauts importēt Savienībā, nepārsniedzot tarifu kvotu limitus, kuri norādīti minētajā pielikumā. Regulas (ES) Nr. 374/2014 III pielikumā minētās kvotas pārvalda Komisija saskaņā ar Regulas (ES) Nr. 1308/2013 184. panta 2. punkta b) apakšpunktu.

               (2)

               Attiecīgās importa tarifu kvotas būtu jāpārvalda, izmantojot importa licences. Tāpēc būtu jāpiemēro Komisijas Regula (EK) Nr. 1301/2006 (3), neskarot papildu nosacījumus, kas noteikti šajā regulā.

               (3)

               Importa licencēm, kas izdotas saskaņā ar šo regulu, būtu jāpiemēro Komisijas Regula (EK) Nr. 376/2008 (4), izņemot gadījumus, kad ir pieļaujamas atkāpes.

               (4)

               Tarifu kvotu pienācīgai pārvaldīšanai nodrošinājums, kas saistīts ar importa licencēm, būtu jāiemaksā, iesniedzot licences pieteikumu.

               (5)

               Ar Komisijas Īstenošanas regulu (ES) Nr. 1001/2013 (5) daži KN kodi, kas minēti Padomes Regulas (EEK) Nr. 2658/87 (6) I pielikumā, ir aizstāti ar jauniem KN kodiem, kuri atšķiras no tiem, kas minēti Regulā (ES) Nr. 374/2014. Tāpēc jaunie KN kodi būtu jāatspoguļo šīs regulas I pielikumā.

               (6)

               Ņemot vērā, ka kvotas, kas minētas Regulas (ES) Nr. 374/2014 III pielikumā, ir atvērtas tikai līdz 2014. gada 31. oktobrim, šai regulai būtu jāstājas spēkā pēc iespējas drīzāk.

               (7)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Tarifu kvotu atvēršana un pārvaldība
   1.   Ar šo regulu atver un pārvalda importa tarifa kvotas I pielikumā norādītajiem olu nozares un albumīna produktiem.
   2.   To produktu daudzums, uz ko attiecas 1. punktā minētā kvota, piemērojamais muitas nodoklis un attiecīgais kārtas numurs ir tāds, kā noteikts I pielikumā.
   3.   Importa tarifu kvotas, kas norādītas 1. punktā, pārvalda, izmantojot importa licences.
   4.   Piemēro Regulu (EK) Nr. 1301/2006 un Regulu (EK) Nr. 376/2008, ja vien šajā regulā nav paredzēts citādi.
   5.   Šajā regulā olu produktu svaru izsaka olu čaumalās ekvivalentā atbilstīgi standarta ieguves normām, kas noteiktas Komisijas Regulas (EEK) Nr. 2454/93 (7) 69. pielikumā.
   6.   Šajā regulā piena albumīnu svaru pārvērš olu čaumalās ekvivalentā pēc standarta ieguves normām 7,00 sausā piena albumīni (KN kods 3502 20 91) un 53,00 citiem piena albumīniem (KN kods 3502 20 99), pielietojot konversijas principus, kas noteikti Regulas (EEK) Nr. 2454/93 69. pielikumā.
   2. pants
   Importa tarifu kvotas periods
   Importa tarifu kvotas, kas minētas 1. panta 1. punktā, ir atvērtas līdz 2014. gada 31. oktobrim.
   3. pants
   Pieteikumi importa licences saņemšanai un importa licences
   1.   Licenču pieteikumus iesniedz vēlākais līdz pulksten 13.00 (Briseles laiks) 15. kalendārajā dienā pēc dienas, kad šī regula stājusies spēkā.
   2.   Licences pieteikumos drīkst minēt tikai vienu kārtas numuru. Pieteikumi var būt iesniegti par vairākiem produktiem ar dažādiem KN kodiem. Tādā gadījumā visus KN kodus un to aprakstus ieraksta attiecīgi licences pieteikuma un licences 15. un 16. ailē. Attiecībā uz tarifu kvotu 09.4275, kas noteikta I pielikumā, kopējos daudzumus pārrēķina olu čaumalās ekvivalentā.
   3.   Licences pieteikumus iesniedz daudzumam, kas ir ne mazāks par vienu tonnu un ne lielāks par 10 % no daudzuma, kas ir pieejams attiecīgajai kvotai.
   4.   Licences pieteikumos un licencēs iekļauj:

               a)

               8. ailē – vārdu “Ukraina” kā izcelsmes valsti un ailē “jā” atzīmē krustiņu;

               b)

               20. ailē norāda vienu no ierakstiem, kas minēti II pielikumā.

         5.   Iesniedzot licences pieteikumu, iemaksā nodrošinājumu EUR 20 apmērā par 100 kilogramiem.
   6.   Ne vēlāk kā 7. darbdienā pēc tam, kad beidzies pieteikumu iesniegšanas laikposms, kas minēts 1. punktā, dalībvalstis paziņo Komisijai, kāds ir kopējais daudzums, par kuru iesniegti pieteikumi olu čaumalās svara ekvivalentā kilogramos sadalījumā pēc kārtas numura.
   7.   Lai laistu brīvā apgrozībā daudzumus, kas piešķirti saskaņā 1. panta 1. punktā minēto kvotu, ir jāuzrāda importa licence.
   8.   Importa licences izdod laikposmā starp 7. un vēlākais 12. darbdienu pēc 6. punktā minētā paziņošanas perioda beigām.
   4. pants
   Importa licenču derīguma termiņš
   1.   Importa licences ir derīgas no pirmās izdošanas dienas līdz 2014. gada 31. oktobrim.
   2.   Neskarot Regulas (EK) Nr. 376/2008 8. panta 1. punktu, no licencēm izrietošās tiesības attiecas vienīgi uz personām, kas atbilst Regulas (EK) Nr. 1301/2006 5. panta nosacījumiem.
   5. pants
   Paziņojumi Komisijai
   1.   Atkāpjoties no Regulas (EK) Nr. 1301/2006 11. panta 1. punkta otrās daļas noteikumiem, dalībvalstis Komisijai paziņo:

               a)

               vēlākais 2014. gada 14. novembrī – produktu daudzumus, ieskaitot nulles paziņojumus, par kuriem izdotas importa licences kvotas periodā;

               b)

               vēlākais 2015. gada 28. februārī – produktu daudzumus, ieskaitot nulles paziņojumus, uz kuriem attiecas neizmantotās vai daļēji izmantotās importa licences un kuri atbilst starpībai starp importa licences otrajā pusē uzrādītajiem daudzumiem un daudzumiem, par kuriem tās izdotas.

         2.   Vēlākais 2015. gada 28. februārī dalībvalstis paziņo Komisijai produktu daudzumus, kas faktiski laisti brīvā apgrozībā šajā regulā paredzētajā importa tarifu kvotas periodā.
   3.   Panta 1. un 2. punktā minēto paziņojumu gadījumā daudzumu izsaka kilogramos olu čaumalās svara ekvivalentā un sadalījumā pēc kārtas numura.
   6. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 23. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 347, 20.12.2013., 671. lpp.

      (2)  Eiropas Parlamenta un Padomes 2014. gada 16. aprīļa Regula (ES) Nr. 374/2014 par muitas nodokļu samazināšanu vai atcelšanu Ukrainas izcelsmes precēm (OV L 118, 22.4.2014., 1. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

      (4)  Komisijas 2008. gada 23. aprīļa Regula (EK) Nr. 376/2008, ar ko nosaka sīki izstrādātus kopējus noteikumus, kas jāievēro, piemērojot importa un eksporta licenču un iepriekš noteiktas kompensācijas sertifikātu sistēmu lauksaimniecības produktiem (OV L 114, 26.4.2008., 3. lpp.).

      (5)  Komisijas 2013. gada 4. oktobra Īstenošanas regula (ES) Nr. 1001/2013,ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV L 290, 31.10.2013., 1. lpp.).

      (6)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

      (7)  Komisijas 1993. gada 2. jūlija Regula (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 11.10.1993., 1. lpp.).

      I PIELIKUMS
      Neatkarīgi no kombinētās nomenklatūras interpretācijas noteikumiem produktu aprakstu formulējumi uzskatāmi vienīgi par orientējošiem, šā pielikumā kontekstā preferenciālo pasākumu piemērojamību nosakot pēc KN koda.

                  Kārtas Nr.

                  KN kods

                  Apraksts

                  Daudzums tonnās

                  Piemērojamais nodoklis
                  (EUR par tonnu)

                  09.4275

                  0407 21 00
                  0407 29 10
                  0407 90 10
                  0408 11 80
                  0408 19 81
                  0408 19 89
                  0408 91 80
                  0408 99 80
                  3502 11 90
                  3502 19 90
                  3502 20 91
                  3502 20 99

                  Svaigas, konservētas vai pagatavotas mājputnu olas čaumalās; svaigas, žāvētas, pagatavotas, tvaicējot vai vārot ūdenī, formētas, saldētas vai citādi konservētas putnu olas bez čaumalas un olu dzeltenumi arī ar cukura vai citu saldinātāju piedevu vai bez tās, kas derīgi lietošanai pārtikā; olu albumīni un piena albumīni, kas derīgi lietošanai pārtika

                  1 500
                  (ekvivalents olām čaumalās)

                  0

                  09.4276

                  0407 21 00
                  0407 29 10
                  0407 90 10

                  Mājputnu olas čaumalās, svaigas, konservētas vai pagtavotas

                  3 000 (neto svars)

                  0

      II PIELIKUMS

         Norādes, kas minētas 3. panta 4. punkta b) apakšpunktā

                  —

                  bulgāru valodā: Регламент за изпълнение (ЕC) № 412/2014)

                  —

                  spāņu valodā: Reglamento de Ejecución (UE) no 412/2014

                  —

                  čehu valodā: Prováděcí nařízení (EU) č. 412/2014

                  —

                  dāņu valodā: Gennemførelsesforordning (EU) nr. 412/2014

                  —

                  vācu valodā: Durchführungsverordnung (EU) Nr. 412/2014

                  —

                  igauņu valodā: Rakendusmäärus (EL) nr 412/2014

                  —

                  grieķu valodā: Εκτελεστικός Κανονισμός (εε) αριθ. 412/2014

                  —

                  angļu valodā: Implementing Regulation (EU) No 412/2014

                  —

                  franču valodā: Règlement d'exécution (UE) no 412/2014

                  —

                  horvātu valodā Izvezeno: PII br. Provedbena uredba (EU) br. 412/2014

                  —

                  itāļu valodā: Regolamento di esecuzione (UE) n. 412/2014

                  —

                  latviešu valodā: Īstenošanas regula (ES) Nr. 412/2014

                  —

                  lietuviešu valodā: Įgyvendinimo reglamentas (ES) Nr. 412/2014

                  —

                  ungāru valodā: 412/2014/EU végrehajtási rendelet

                  —

                  maltiešu valodā: Regolament ta' Implimentazzjoni (UE) Nru 412/2014

                  —

                  holandiešu valodā: Uitvoeringsverordening (EU) nr. 412/2014

                  —

                  poļu valodā: Rozporządzenie wykonawcze (UE) nr 412/2014

                  —

                  portugāļu valodā: Regulamento de Execução (UE) n.o 412/2014

                  —

                  rumāņu valodā: Regulamentul de punere în aplicare (UE) nr. 412/2014

                  —

                  slovāku valodā: Vykonávacie nariadenie (EÚ) č. 412/2014

                  —

                  slovēņu valodā: Izvedbena Uredba (EU) št. 412/2014

                  —

                  somu valodā: Täytäntöönpanoasetus (EU) N:o 412/2014

                  —

                  zviedru valodā: Genomförandeförordning (EU) nr 412/2014.


title: Komisijas Īstenošanas regula (ES) 2017/966 (2017. gada 1. jūnijs), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Connemara Hill Lamb / Uain Sléibhe Chonamara (AĢIN))

text:
               9.6.2017

               LV

               Eiropas Savienības Oficiālais Vēstnesis

               L 146/8

         KOMISIJAS ĪSTENOŠANAS REGULA (ES) 2017/966
   (2017. gada 1. jūnijs),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Connemara Hill Lamb / Uain Sléibhe Chonamara (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Īrijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi Connemara Hill Lamb / Uain Sléibhe Chonamara, kas reģistrēta saskaņā ar Komisijas Regulu (EK) Nr. 148/2007 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Connemara Hill Lamb / Uain Sléibhe Chonamara (AĢIN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 1. jūnijā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 2007. gada 15. februāra Regula (EK) Nr. 148/2007 par noteiktu nosaukumu iekļaušanu “Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā” (Geraardsbergse mattentaart (AĢIN) – Pataca de Galicia vai Patata de Galicia (AĢIN) – Poniente de Granada (ACVN) – Gata-Hurdes (ACVN) – Patatas de Prades vai Patates de Prades (AĢIN) – Mantequilla de Soria (ACVN) – Huile d'olive de Nîmes (ACVN) – Huile d'olive de Corse vai Huile d'olive de Corse-Oliu di Corsica (ACVN) – Clémentine de Corse (AĢIN) – Agneau de Sisteron (AĢIN) – Connemara Hill Lamb vai Uain Sléibhe Chonamara (AĢIN) – Sardegna (ACVN) – Carota dell'Altopiano del Fucino (AĢIN) – Stelvio vai Stilfser (ACVN) – Limone Femminello del Gargano (AĢIN) – Azeitonas de Conserva de Elvas e Campo Maior (ACVN) – Chouriça de Carne de Barroso – Montalegre (AĢIN) – Chouriço de Abóbora de Barroso – Montalegre (AĢIN) – Sangueira de Barroso – Montalegre (AĢIN) – Batata de Trás-os-Montes (AĢIN) – Salpicão de Barroso – Montalegre (AĢIN) – Alheira de Barroso – Montalegre (AĢIN) – Cordeiro de Barroso vai Anho de Barroso vai Borrego de leite de Barroso (AĢIN) – Azeite do Alentejo Interior (ACVN) – Paio de Beja (AĢIN) – Linguíça do Baixo Alentejo vai Chouriço de carne do Baixo Alentejo (AĢIN) – Ekstra deviško oljčno olje Slovenske Istre (ACVN)) (OV L 46, 16.2.2007., 14. lpp.).

      (3)  OV C 35, 3.2.2017., 6. lpp.


title: Komisijas Īstenošanas regula (ES) Nr. 992/2011 ( 2011. gada 5. oktobris ), ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               6.10.2011

               LV

               Eiropas Savienības Oficiālais Vēstnesis

               L 261/23

         KOMISIJAS ĪSTENOŠANAS REGULA (ES) Nr. 992/2011
   (2011. gada 5. oktobris),
   ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:
   Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem,
   IR PIEŅĒMUSI ŠO REGULU.
   1. pants
   Standarta importa vērtības, kas minētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā 2011. gada 6. oktobrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 5. oktobrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta ievešanas vērtība

                  0702 00 00

                  BR

                  31,9

                  MK

                  38,5

                  ZZ

                  35,2

                  0707 00 05

                  EG

                  98,1

                  MK

                  44,0

                  TR

                  126,8

                  ZZ

                  89,6

                  0709 90 70

                  TR

                  123,0

                  ZZ

                  123,0

                  0805 50 10

                  AR

                  69,4

                  BR

                  41,3

                  CL

                  60,5

                  TR

                  64,6

                  UY

                  68,8

                  ZA

                  75,1

                  ZZ

                  63,3

                  0806 10 10

                  CL

                  79,6

                  EG

                  65,0

                  MK

                  82,2

                  TR

                  108,1

                  ZA

                  62,4

                  ZZ

                  79,5

                  0808 10 80

                  CL

                  90,0

                  CN

                  82,6

                  NZ

                  116,9

                  US

                  114,5

                  ZA

                  85,4

                  ZZ

                  97,9

                  0808 20 50

                  CN

                  50,2

                  TR

                  107,9

                  ZA

                  60,3

                  ZZ

                  72,8

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.


title: Komisijas Īstenošanas regula (ES) 2015/707 (2015. gada 30. aprīlis) par Rheum officinale sakņu ekstrakta kā pamatvielas neapstiprināšanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū (Dokuments attiecas uz EEZ)

text:
               1.5.2015

               LV

               Eiropas Savienības Oficiālais Vēstnesis

               L 113/44

         KOMISIJAS ĪSTENOŠANAS REGULA (ES) 2015/707
   (2015. gada 30. aprīlis)
   par Rheum officinale sakņu ekstrakta kā pamatvielas neapstiprināšanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu saistībā ar 13. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 23. panta 3. punktu Komisija 2013. gada 26. aprīlī no Bioloģiskās lauksaimniecības tehnikas institūta (Institut Technique de l'Agriculture Biologique – ITAB) saņēma pieteikumu Rheum officinale sakņu ekstrakta kā pamatvielas apstiprināšanai. Pieteikumam bija pievienota informācija, kas iesniedzama saskaņā ar 23. panta 3. punkta otro daļu.

               (2)

               Komisija lūdza Eiropas Pārtikas nekaitīguma iestādi (turpmāk “iestāde”) sniegt zinātnisko palīdzību. Tehnisko ziņojumu par attiecīgo vielu iestāde Komisijai iesniedza 2014. gada 12. jūnijā (2). Komisija 2015. gada 20. martā iesniedza Augu, dzīvnieku, pārtikas aprites un dzīvnieku barības pastāvīgajai komitejai pārskata ziņojumu (3) un projektu šai regulai par Rheum officinale sakņu ekstrakta neapstiprināšanu.

               (3)

               Pieteikuma iesniedzēja iesniegtā dokumentācija liecina, ka Rheum officinale sakņu ekstrakts neatbilst pārtikas produkta kritērijiem, kas definēti Eiropas Parlamenta un Padomes Regulas (EK) Nr. 178/2002 (4) 2. pantā.

               (4)

               Tehniskajā ziņojumā ir paustas konkrētas bažas attiecībā uz risku, kam pakļauti lietotāji, darba ņēmēji, apkārtējās personas, patērētāji un nemērķa organismi.

               (5)

               Komisija aicināja pieteikuma iesniedzēju sniegt piezīmes par iestādes veikto pārbaudi un pārskata ziņojuma projektu. Pieteikuma iesniedzējs sniedza piezīmes, un tās tika rūpīgi izskatītas.

               (6)

               Tomēr, neraugoties uz pieteikuma iesniedzēja sniegtajiem argumentiem, ar vielu saistītās bažas netika novērstas.

               (7)

               Līdz ar to attiecībā uz lietojumiem, kas tika pārbaudīti un detalizēti aprakstīti Komisijas pārskata ziņojumā, nav konstatēts, ka būtu izpildītas Regulas (EK) Nr. 1107/2009 23. pantā izklāstītās prasības. Tāpēc ir lietderīgi neapstiprināt Rheum officinale sakņu ekstraktu par pamatvielu.

               (8)

               Šī regula neskar iespēju saskaņā ar Regulas (EK) Nr. 1107/2009 23. panta 3. punktu iesniegt citu pieteikumu Rheum officinale sakņu ekstrakta kā pamatvielas apstiprināšanai.

               (9)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pamatvielas neapstiprināšana

      Rheum officinale sakņu ekstrakts kā pamatviela nav apstiprināts.
   2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 30. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Rezultāti pēc apspriešanās ar dalībvalstīm un EFSA par pieteikumu Rheum officinale sakņu ekstrakta kā pamatvielas apstiprināšanai un EFSA secinājumi par konkrētajiem izvirzītajiem jautājumiem. 2014:EN-617. 31 lpp.

      (3)  http://ec.europa.eu/sanco_pesticides/public/?event=activesubstance.selection&language=EN

      (4)  Eiropas Parlamenta un Padomes 2002. gada 28. janvāra Regula (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).


title: Komisijas Īstenošanas regula (ES) Nr. 1251/2013 ( 2013. gada 3. decembris ), ar ko groza Regulu (EK) Nr. 606/2009 attiecībā uz dažām vīndarības metodēm un Regulu (EK) Nr. 436/2009 attiecībā uz šo metožu ierakstīšanu vīna nozares reģistros

text:
               4.12.2013

               LV

               Eiropas Savienības Oficiālais Vēstnesis

               L 323/28

         KOMISIJAS ĪSTENOŠANAS REGULA (ES) Nr. 1251/2013
   (2013. gada 3. decembris),
   ar ko groza Regulu (EK) Nr. 606/2009 attiecībā uz dažām vīndarības metodēm un Regulu (EK) Nr. 436/2009 attiecībā uz šo metožu ierakstīšanu vīna nozares reģistros
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 121. panta trešo un ceturto daļu un 185.c panta 3. punktu saistībā ar tās 4. pantu,
   tā kā:

               (1)

               Saskaņā ar Komisijas Regulas (EK) Nr. 606/2009 (2) 3. pantu atļautās vīndarības metodes ir noteiktas minētās regulas I pielikumā. Starptautiskā Vīnkopības un vīna organizācija (OIV) ir grozījusi dažu vīndarības metožu izmantošanas nosacījumus; minētās vīndarības metodes jau ir atļautas Savienībā. Lai ņemtu vērā tehnisko attīstību un Savienības ražotājiem pavērtu tādas pašas iespējas, kādas ir trešo valstu ražotājiem, Savienībā būtu jāgroza šo vīndarības metožu izmantošanas nosacījumi, pamatojoties uz OIV noteiktajiem izmantošanas nosacījumiem.

               (2)

                  OIV ir pieņēmusi jaunas vīndarības metodes. Lai ņemtu vērā tehnisko attīstību un Savienības ražotājiem pavērtu jaunās iespējas, kādas ir trešo valstu ražotājiem, Savienībā būtu jāatļauj šīs jaunās vīndarības metodes ar OIV noteiktajiem izmantošanas nosacījumiem.

               (3)

               Dažas vīndarības metodes ir īpaši pakļautas negodīgas izmantošanas riskam, un tām ir jābūt norādītām reģistros un pavaddokumentos saskaņā ar Komisijas Regulu (EK) Nr. 436/2009 (3). Prasības attiecībā uz praksi, piemēram, apstrādi ar membrānu palīdzību, ir tādas, ka šī prakse būtu jāieraksta reģistros saskaņā ar Regulas (EK) Nr. 436/2009 41. pantu. Būtu jāizdara grozījumi noteikumos attiecībā uz ierakstīšanu, kas paredzēta ar Regulu (EK) Nr. 436/2009, lai ņemtu vērā jaunās vīndarības metodes, kas atļautas ar Regulu (EK) Nr. 606/2009, kurā grozījumi izdarīti ar šo regulu.

               (4)

               Attiecīgi būtu jāgroza Regula (EK) Nr. 606/2009 un Regula (EK) Nr. 436/2009.

               (5)

               Šajā regulā paredzētie pasākumi ir saskaņā ar atzinumu, ko ir sniegusi regulatīvā komiteja, kas izveidota ar Regulas (EK) Nr. 1234/2007 195. panta 3. punktu, un saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 606/2009 grozīšana
   Regulas (EK) Nr. 606/2009 IA pielikumu groza saskaņā ar šīs regulas pielikumu.
   2. pants
   Regulas (EK) Nr. 436/2009 grozīšana
   Regulas (EK) Nr. 436/2009 41. panta 1. punktam pievieno šādu w) apakšpunktu:

               “w)

               izšķīdināto vīna gāzu pārvaldīšanu, izmantojot membrānu kontaktfiltrus.”

         3. pants
   Stāšanās spēkā
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 3. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  Komisijas 2009. gada 10. jūlija Regula (EK) Nr. 606/2009, ar ko nosaka konkrētus sīki izstrādātus Padomes Regulas (EK) Nr. 479/2008 īstenošanas noteikumus attiecībā uz vīnkopības produktu kategorijām, vīndarības metodēm un piemērojamiem ierobežojumiem (OV L 193, 24.7.2009., 1. lpp.).

      (3)  Komisijas 2009. gada 26. maija Regula (EK) Nr. 436/2009, ar ko paredz sīki izstrādātus noteikumus Padomes Regulas (EK) Nr. 479/2008 piemērošanai attiecībā uz vīna dārzu reģistru, obligātajiem paziņojumiem un informācijas vākšanu vīna tirgus uzraudzībai, kā arī vīna produktu pārvadājumu pavaddokumentiem un vīna nozarē veicamo uzskaites reģistrāciju (OV L 128, 27.5.2009., 15. lpp.).

      PIELIKUMS
      Regulas (EK) Nr. 606/2009 IA pielikumu groza šādi:

                  1)

                  tabulu groza šādi:

                              a)

                              tabulas 6. rindu groza šādi:

                                          i)

                                          rindas 1. ailē pievieno šādu ievilkumu:

                                                      “—

                                                      raugu autolizātu pievienošana”;

                                          ii)

                                          rindas 2. ailē pievieno šādu tekstu:
                                          “Tikai svaigām vīnogām, vīnogu misai, daļēji fermentētai vīnogu misai, daļēji fermentētai vīnogu misai, ko iegūst no vēlu novāktām vīnogām, koncentrētai vīnogu misai un jaunvīnam fermentācijas procesā”;

                              b)

                              tabulas 10. rindā otro ievilkumu aizstāj ar šādu:

                                          “—

                                          augu izcelsmes proteīni, kuri iegūti no kviešiem, zirņiem un kartupeļiem,”;

                              c)

                              pievieno šādas rindas:

                                          “51

                                          Inaktivētu raugu izmantošana

                                          52

                                          Izšķīdinātu vīna gāzu pārvaldība, izmantojot membrānu kontaktfiltrus

                                          Produktiem, kas definēti Regulas (EK) Nr. 1234/2007 XIb pielikuma 1., 3., 4., 5., 6., 7., 8., 9., 15. un 16. punktā, izņemot oglekļa dioksīda pievienošanu produktiem, kas noteikti minētā pielikuma 4., 5., 6. un 8. punktā”;

                  2)

                  pievieno šādu 18. papildinājumu:

                     “18. papildinājums

                        Prasības attiecībā uz izšķīdināto vīna gāzu pārvaldību, izmantojot membrānu kontaktfiltrus

                     Izšķīdinātu vīna gāzu pārvaldība, izmantojot membrānu kontaktfiltrus, ir vīndarībā lietota fizikāla metode, lai pārvaldītu izšķīdinātu gāzu koncentrāciju vīnā, izmantojot membrānu kontaktfiltrus (hidrofobas membrānas) un gāzes.
                     PRASĪBAS

                                 1.

                                 Šo metodi var izmantot no spirta rūgšanas procesa beigām līdz fasēšanai, lai aizstātu barbotāžas aparātu vai Venturi tipa sistēmas.

                                 2.

                                 Praksē šo metodi lieto vīndaris vai kvalificēts tehniķis.

                                 3.

                                 Šī apstrāde jāieraksta reģistrā, kas minēts Regulas (EK) Nr. 1234/2007 185.c panta 2. punktā.

                                 4.

                                 Izmantotajām membrānām jāatbilst Regulas (EK) Nr. 1935/2004 un Regulas (ES) Nr. 10/2011 prasībām, kā arī valstu noteikumiem, kas pieņemti tās piemērošanai. Tām jāatbilst OIV publicētā Starptautiskā vīndarības kodeksa prasībām.”